Chantal Montellier

Chantal Montellier (Boulthéon1965etik Andrézieux-Bouthéon-en integratutako udalerri ohia, 1947ko abuztuaren 1a)  komikigile, prentsako marrazkilari, eleberrigile eta margolari frantsesa da. 

 Biografia 
Chantal Montellier 1947ko abuztuaren 1ean jaio zen Boulthéonen (1965etikAndrézieux-Bouthéon-en integratutako udalerri ohia), Saint-Étienne herritik gertu, Loira departamentuan.1962tik 1969ra, Saint-Étienne-ko Goi mailako Arte eta Diseinu eskolan ikasi zuen. Ikasketak amaitutakoan, 1969tik 1973ra, arte plastikoak irakatsi zituen lehen eta bigarren mailako zenbait ikastetxetan.1989tik 1993ra, Université Paris-VIII-Vincennes-Saint-Denis unibertsitateko zenbait ikastaroren arduraduna izan zen. Hasieran, pinturari ekin zion: 1972an, Parisko Grand Palais-en bere mihise batzuk egon ziren ikusgarri. 1972tik aurrera, prentsako marrazkiak egin zituen ezkerreko zenbait egunkaritan: Le Combat syndicaliste, Politis, L'Humanité, L'Unité, La Nouvelle Critique, Maintenant, Le Monde, L'Autre Journal, Marianne, France nouvelle, Révolution aldizkari eta egunkarietan, adibidez. Komikigile gisa, Charlie Mensuel, Metal Hurlant, Ah! Nana, (À suivre) eta Psikopat komiki aldizkarietan kolaboratu zuen. Metal hurlant-en istorio laburrak sortu zituen, geroago albumetan jasota bilduko zirenak. Magnard eta Gallimard argitaletxeentzat ere lan egin zuen.

90eko hamarkadan, Montellierren Julie Bristol seriearen azken albumaren porrotak eta editoreekin izandako gatazkek komikigintza alde batera uztera eraman zuten egilea: 1998tik 2008ra ez zuen komiki berririk sortu, eta irakasle eta idazle gisa bakarrik lan egin zuen..

Bere hasierako marrazki errealistek —askotan zuri-beltzezkoak— Jacques Tardirenak ekartzen dituzte gogora.. Geroago, Montellierren marrazketaren bilakaerak “errealismo ia fotografiko” batera eramango zuen bere estiloa. Bere lanetan agerikoak dira komikigileak “bazterkeriaz” duen interesa eta haren kontrako konpromisoa.

Chantal Montellierren konpromiso politiko eta feminista nabaria da bere lanetan. Les Damnés de Nanterre albuma jarrera horren adibidea da. Ikerketa komiki horretan, Montellierrek Florence Rey eta Audry Patrick Maupinen afera —Parisko eskualdean bost hildako eragin zituen talde anarkista baten eta poliziaren arteko tiroketa— aztertu zuen eta bertsio ofiziala deseraiki zuen.. Batzuetan jasan behar izan ditu bere jokabideak eragindako ondorioak. 2007an, adibidez, Lausanako BDfil komiki-azokara gonbidatu zutenean, antolatzaileek bertan behera utzi zuten gonbidapena, Montellier bertan egoteak beste egile batzuk deseroso sentiaraz zitzakeela aitzakiatzat hartuta. [artxiboa]

2007an, Jeanne Puchol eta Marie-Jo Bonnet-ekin batera, Artémisia saria sortu zuen. Sariak emakume batek edo gehiagok sortutako komiki bat saritzen du urtero, urtarrilaren hasieran.. [artxiboa]

2017an, Shelter Market komikiaren edizio berri bat argitaratu zuen, Les Impressions Nouvelles argitaletxean, eta bere bizitzan inspiratutako eleberri bat, Les vies et les morts de Cléo Stirner, Éditions Goater argitaletxearen literatura bilduman.

2021ean, Je suis Razan, Un visage pour la Palestine obra kolektiboa zuzendu zuen, Éditions Arcane 17 argitaletxean.

2023an, Utopiales zientzia fikziozko nazioarteko jaialdian Aparteko Saria jaso zuen.

 Konpromiso politikoa 
2012an, Jean-Luc Mélenchon Front de gauche (Ezkerraren frontea) koalizioko hautagaiaren alde egin zuen lehendakaritzarako hauteskundeetan. [artxiboa]

 Lanak 

 Komikiak 

 1996, Les Humanoïdes Associés, Mirages bilduma, 1978 ...
 Les Rêves du fou, Futuropolis, 30/40 bilduma, 1978
 Blues, Kesselring, 1979
 Andy Gang

 Andy Gang, Les Humanoïdes Associés, 1979 
 Andy Gang et le tueur de la Marne, Les Humanoïdes Associés, Pied Jaloux bilduma, 1980 
 Joyeux Noël pour Andy Gang, Les Humanoïdes Associés, Pied Jaloux bilduma, 1980 

 Shelter, Les Humanoïdes Associés, Pied Jaloux bilduma, 1980  
 Argitalpen berria eta emendatua, Shelter Market, Les Impressions Nouvelles, « Réflexions faites » bilduma, 2017) 
 Lectures, Les Humanoïdes Associés, Pied Jaloux bilduma, 1981 
 Le Sang de la commune, Pierre Charras-en gidoia, Futuropolis, Maraccas bilduma, 1982
 Wonder city, Les Humanoïdes Associés, Pied Jaloux bilduma, 1983 
 La Toilette, Pierre Charrasen gidoia, Futuropolis, 1983
 Odile et les crocodiles, Les Humanoïdes Associés, Mille et Une femmes bilduma, 1983  ; 2008an Actes Sud/L'An II argitaletxean berrargitaratua eta osatua.
 L'esclavage c'est la liberté, Les Humanoïdes Associés, Pied Jaloux bilduma 1984 
 Rupture, Les Humanoïdes Associés, Pied Jaloux bilduma, 1985 
 Un deuil blanc, Futuropolis, 1987 
 Julie Bristol

 La Fosse aux serpents, Casterman, Studio bilduma (A suivre), 1990 
 Faux sanglant, Dargaud, 1992 .
 L'Île aux démons, Dargaud, 1994 .

 La Femme aux loups, Z'éditions, 1998 
 Paris sur sang : Mystère au Père Lachaise, Dargaud, Romans bilduma BD, 1998 .
 Social Fiction, Vertige Graphic, 2003, 1996, Wonder City, eta Shelter albumak biltzen ditu, Jean-Pierre Dionnet-en hitzaurrea
 Les Damnés de Nanterre, Denoël Graphic, 2005 .
 Sorcières mes sœurs, La Boîte à bulles, Champ Libre bilduma, 2006 
 Tchernobyl mon amour, Actes Sud, 2006 
 Le Procès, d'après Kafka, David Zane Mairowitz-en gidoia, Actes Sud, 2009 
 L’Inscription, Actes Sud, 2011 
 Marie Curie : La fée du radium, Dupuis, 2011 
 La Reconstitution, Actes Sud - L'An 2 :

 Livre un : 1947-1980, 2014 

 Prentsa-marrazkiak 

 Impressions sur « Betty » dans la « Force des sentiments », L'Autre Journal, 1986ko martxoaren 26tik apirilaren 2ra
 Sous pression, Pop'com/Graphein, 2001 

 Eleberriak 

 Voyages au bout de la crise, Dargaud, 1995 
 La Dingue aux marrons, Baleine, 1997 (Le Poulpe)
 TGV : Conversations ferroviaires, Les Impressions Nouvelles, Paris-Bruxelles bilduma, 2005 
 Les Vies et les morts de Cléo Stirner, roman, Éditions Goater, 2017
 " 68'Art"  1968ko ipuin eta marrazkien bilduma, Helvétius, 2018

 Gazteentzako eleberri grafikoa 

 L'insoumise, Marie-José Jaubertekin, Marie-José Jauberten On l'appelait Christine filmean oinarrituta, Arles,  Actes Sud, 2012. 

 Oharrak 

 Erreferentziak 

 Bibliografia 

 (Frantsesez) Lacroix, Yves (zuz.), I am a camera. Chantal Montellier auteur de bandes dessinées, CASB, 1993.


 Ikus gainera 
 Christine Brisset

 Kanpo estekak 
 Webgune ofiziala (artxiboa)
 BD Gest
 Comic Vine
 Lambiek Comiclopedia
 Artists of the World Online
 MutualArt
 Deutsche Biographie (artxiboa)
 Dictionnaire universel des créatrices (artxiboa)
  (artxiboa)

Kategoria:Frantziako komikigileak
Kategoria:Wikipedia:Autoritate kontrola duten artikuluak
Kategoria:Emakume idazleak
Kategoria:Emakume komikigileak
Kategoria:Frantziako emakumeak